дзяржаўная ўстанова адукацыі “Вучэбна-педагагічны комплекс Крэўскі яслі-сад-сярэдняя школа”

Арцюкевіч Людміла Іосіфаўна, настаўнік пачатковых класаў

Прадмет: літаратурнае чытанне

Тэма. Мікола Мятліцкі “На мове роднай”

Мэты: спрыяць спасціжэнню вучнямі ідэі верша “На мове роднай”

Задачы:

удасканальваць навык правільнага вымаўлення гукаў і захоўваць акцэнталагічныя нормы пры чытанні;

узбагачаць слоўнікавы запас вучняў лексікай твора;

 вызначаць і асэнсоўваць праблему адносін людзей да беларускай мовы, пачуцця радасці і гонару за яе.;

вучыць самастойна вызначаць настрой і тэму верша;

фармуляваць яго асноўную думку;

 выхоўваць жаданне размаўляць на беларускай мове.

Абсталяванне: падручнік, тэкст моўнай размінкі, карціны прыроды,слоўнік пачуццяў, карткі з заданнямі

ХОД УРОКА

1. Арганізацыйны момант

-Я спяваю, ты спявай

Я люблю свой родны край.

Край азёраў і крыніц

Поўны цудаў, таямніц.

-Настрой гэтага верша: бадзёры, энергічны, радасны. Так, як мы беларусы , народ шчыры, адкрыты, то я спадзяюся што ў нас з вамі атрымаецца шчырая размова, плённая праца і мы адчуем падтрымку сяброў.

2. Праверка дамашняга задання

-Пачынаем нашу працу з конкурса “Лепшы чытальнік”. Сёння вы будзеце выступаць з вершам “Мой край” А.Русака.

-Зараз перад вамі няпростая задача. Вы будзеце і ў ролі артыстаў,калі будзеце чытаць верш на памяць, і ў ролі журы, калі будзеце даваць слоўную ацэнку чытанню сваіх сяброў. На што патрэбна звярнуць увагу, калі вы будзем слухаць вершы?

-На правільнасць чытання, на выразнасць, на паўзы пры чытанні, выдзяленне голасам важных слоў.

(вучні чытаюць вершы)

-Што б вы ім параілі? (Адзнакі)

3. Моўная размінка

-На што падобна наша Беларусь?

-Гляньце, перад вамі ляжыць кляновы лісток.Давайце прачытаем радкі верша.

Словы родныя люблю я,

Вершаў ведаю багата.

Гукі мовы беларускай

Пахнуць верасам і мятай.

-прачытайце пра сябе

-прачытаем ланцужком

-стараемся правільна вымаўляць усе гукі

-прачытайце хорам

-прачытаце гэтыя радкі з пяшчотай

-прачытайце з пачуццём гонару за сваю родную мову

-Чым пахнуць гукі мовы? (багаццем лясоў, азёр, рэк нашай Беларусі)

3.Мэтапакладанне, пастаноўка вучэбных задач

-Звярніце ўвагу на дошку і прачытайце запісы пра нашу мову, пастарайцеся іх запомніць:

Як ты дорага мне, мая родная мова! Н.Гілевіч

Родная мова, бы колас.

Зернеткі- словы яе. В.Іпатава

 -На што падобна наша мова ?

-На якой мове мы размаўляем?

-Якая яна нам ?(родная)

-Як вы думаеце, аб чым мы сёння будзем чытаць твор?(аб нашай роднай мове)

- А верш называецца “На мове роднай” , яго аўтар М.Мятліцкі.

-Давайце вызначым задачы, над чым будзем працаваць.

Мы павінны:

* навучыцца выразна чытаць верш.
* вызначаць тэму верша, асноўную думку верша.
* папоўніць свой слоўнікавы запас
* прыгожа размаўляць на беларускай мове

4. Работа па тэме ўрока

\*Чытанне верша настаўнікам

\*Установачнае пытанне

-Якія пачуцці перадае аўтар ў вершы? (Слоўнік пачуццяў: радасці, гневу, захаплення, пяшчоты, суму, здзіўлення, замілавання)

\*Адказ на ўстановачнае пытанне

\*Самастойнае чытанне – вызначце незразумелыя словы

\*Слоўнікавая работа: світальны час – час зранку, пяшчота – ласка, цеплыня ўадносінах да кагосьці, вячоркі – збор моладзі асеннімі або зімовымі вечарамі для забаў

\*Чытанне верша вучнямі (увесь)

\*Чытанне верша ланцужком (па радку)

\*Гутарка па змесце і выбарачнае чытанне

- З якім незвычайнымі асобамі аўтар размаўляе па-беларуску? (з сонейкам, з зімовым вечарам)

-Аб чым просіць аўтар сонца? Зачытайце.

- З якімі словамі звяртаецца аўтар да вечара? Зачытайце.

-Зрабіце слоўны малюнак да размовы аўтара з сонейкам.

-Чаму радуецца паэт? (што размаўляе на беларускай мове). Як абгэтым ён гаворыць?

- Чым ганарыцца М.Мятліцкі? Зачытайце адпаведны радок?

-Якая тэма верша?

-Асноўная думка верша? (шанаваць сваю родную мову, не саромецца размаўляць па беларуску )

\*Работа над выразным чытаннем верша

-чытанне верша рэхам

-Назавіце словы, якія рыфмуюцца

-работа ў парах : выдзеліць самыя важныя словы

-самастойнае чытанне верша

-выразнае чытане верша ўголас

- У нашай краіне дзве дзяржаўныя мовы. Якія?

- Трэба сказаць, што беларускую мову мы чуем радзей,чым рускую. Словы беларускай мовы чуваць у гаворцы жыхароў вёсак, ды і то не заўсёды.А вось жыхары вялікіх гарадоў размаўляюць на рускай мове, і толькі некаторыя на беларускай.

\*Гульня-перакладчыкі

Привет, зови, роща, разговариваю,

\*Састаўленне сінквейна пра мову

Мова

Родная,пявучая

Размаўляць, ведаць, вывучаць.

Мы вывучаем родную мову.

Размова.

\*Выбраць прыказкі пра мову

Усяму пачатак – родная мова.

Хто забыў сваіх продкаў – згубіў сябе, хто забыў сваю мову – згубіў сябе.

Хто не шануе мову – той не шануе сябе.

Хто працуе, таму і шанцуе.

Увосень і верабейбагаты.

\*- Мы – беларусы, давайце складзём сказы –заклікі

Мову родную беражы.

Мовай роднаю даражы.
Мову родную шануй.

Мову родную любі.

Мовы роднай не кідай.

Мову дзецям перадай.

Мовы не аддай на здзек.

5. Падвядзенне вынікаў ўрока.

- З якім творам мы сення пазнаёміліся?

·-Хто яго аўтар?

-Якія задачы ставілі перад сабою?

- ці выканалі іх?

6. Дамашняе заданне

-выразнае чытанне верша

7. Рэфлексія